## Educació premia l’esforç i la dedicació de 1.155 estudiants de Primària de la província de València

*** Els premis reconeixen l’alumnat que ha destacat en el quint i sext curs d’esta etapa educativa**

La Conselleria d’Educació, Universitats i Ocupació ha premiat l’esforç i la dedicació de 1.155 estudiants de Primària de la província de València que durant el curs escolar 2021-2022 van destacar per les seues qualificacions acadèmiques.

Els premis, entregats este dimecres, consistixen en un diploma a l’excel·lència en el rendiment acadèmic, expedit per la Conselleria d’Educació. Este reconeixement queda plasmat en l’historial acadèmic i en l’expedient acadèmic de l’alumnat premiat.

Enguany, l’entrega d’estos premis als estudiants de Primària de la província de València s’ha desenvolupat a les localitats de Llíria i Torrent durant quatre jornades. A Llíria va tindre lloc els dies 20 i 21 de febrer i a Torrent s’ha celebrat els dies 27 i 28 de febrer.

La clausura de l’acte, que ha tingut lloc a Torrent, ha estat a càrrec del secretari autonòmic d’Educació, Daniel McEvoy.

Fecha: 28/02/2024